**MOTOROiD2 คว้ารางวัล Red Dot Award ด้านการออกแบบนวัตกรรมแนวคิด นับเป็นครั้งที่ 5 ของยามาฮ่า**

บริษัท ยามาฮ่ามอเตอร์ จำกัด คว้ารางวัลแห่งความภูมิใจในการสร้างสรรค์นวัตกรรมแห่งอนาคต โดย MOTOROiD2 โมเดลคอนเซ็ปต์ล่าสุดจากยามาฮ่าสามารถคว้ารางวัลระดับโลกอย่างรางวัล Red Dot Award: Design Concept 2025 ซึ่งนับเป็นครั้งที่ 5 ที่ยามาฮ่าได้รับรางวัลในหมวดนี้ นับต่อเนื่องตั้งแต่ผลงาน &Y01 (Andy 01) ในปี 2017 (พัฒนาร่วมกับ Yamaha Corporation), MOTOROiD รุ่นแรก ในปี 2018, YNF-01 ในปี 2019 และ e-plegona ในปี 2024 (พัฒนาร่วมกับ Yamaha Corporation)

สำหรับ MOTOROiD2 ได้เปิดตัวต่อสาธารณชนครั้งแรกในปี 2023 โดยเป็นวิวัฒนาการต่อมาจาก MOTOROiD รุ่นต้นแบบที่เปิดตัวครั้งแรกในปี 2017 ซึ่งเป็นแนวคิดใหม่ของความสัมพันธ์ระหว่างมนุษย์และยานยนต์ในอนาคต

โดย MOTOROiD2 ได้รับการออกแบบภายใต้แนวคิด “lifetime companion” ที่สามารถตอบสนองกับเจ้าของได้ในแบบสองทาง จึงพัฒนาไปในทิศทางที่ให้ความรู้สึกเป็นมิตรและมีอารมณ์ร่วมยิ่งขึ้น ด้วยรูปลักษณ์ภายนอกแบบกึ่งโปร่งแสงที่ดูเป็น ธรรมชาติ ซึ่ง MOTOROiD2 นั้นสามารถถ่ายทอดความรู้สึกได้เสมือนมีชีวิต นอกจากนี้โครงสร้างตัวถังทั้งคันของ MOTOROiD2 ยังทำหน้าที่เป็นอินเทอร์เฟซที่สามารถแสดง “อารมณ์” ของรถได้ผ่านแสง การสัมผัส และการเคลื่อนไหว โดยอีกหนึ่งไฮไลต์สำคัญคือ อุปกรณ์รับสัมผัส “LEAF” ที่ติดตั้งบริเวณกลางตัวถัง ซึ่งช่วยให้สามารถสื่อสารกับผู้ขับขี่ได้โดยไม่ต้องใช้คำพูด แต่จะสื่อสารผ่านประสาทสัมผัสและการมองเห็น ส่งผลให้เกิดความเชื่อมโยงทางความรู้สึกอย่างลึกซึ้งระหว่างผู้ขับขี่กับตัว MOTOROiD2 พร้อมนิยามใหม่แห่งการออกแบบที่ล้ำสมัย ตอบสนองซึ่งกันและกัน แตกต่างจากรถจักรยานยนต์ในแบบดั้งเดิมอย่างสิ้นเชิง

สำหรับ MOTOROiD2 นี้ ไทยยามาฮ่าได้เคยนำมาให้คนไทยได้สัมผัสอย่างใกล้ชิดในงาน บางกอก อินเตอร์เนชั่นแนล มอเตอร์โชว์ 2024 ซึ่งได้รับความสนใจจากผู้ที่เข้าชมสุดยอดเทคโนโลยีแห่งยนตรกรรมที่บูธยามาฮ่าเป็นอย่างมาก โดยมีจุดเด่นที่สำคัญคือ เป็นยานพาหนะส่วนบุคคลที่สามารถจดจำเจ้าของรถได้ สามารถทรงตัว พร้อมขับเคลื่อนได้ด้วยตัวเอง โดยมีระบบควบคุม Active Mass Center (AMCES) สำหรับตรวจจับและปรับสมดุลของตัวรถ รวมถึงใช้เทคโนโลยี AI ที่จดจำและตอบสนองต่อใบหน้า และท่าทางของผู้ขับขี่ให้ดียิ่งขึ้น พร้อมทั้ง Leaf structure ที่ให้ประสบการณ์โต้ตอบเหมือนมีชีวิตจริงต่อผู้ขับขี่ซึ่งไม่เคยมีในรถจักรยานยนต์ใดมาก่อน

สำหรับรางวัล Red Dot Design Awards จัดขึ้นโดย Design Zentrum Nordrhein Westfalen ประเทศเยอรมนี ถือเป็นหนึ่งในเวทีประกวดด้านการออกแบบที่ทรงเกียรติที่สุดในระดับโลก และนี่คือหนึ่งในความภาคภูมิใจที่ยามาฮ่าได้รับจากการคิดค้น และพยายามพัฒนายนตรกรรมที่สามารถทำให้ผู้ขับขี่ได้รับการอำนวยความสะดวกสบายในการใช้งานจากยานยนต์แห่งอนาคต

#ยามาฮ่าเร่งชีวิตให้เร้าใจ

#Yamaha #RevsYourHeart #ยามาฮ่า #MOTOROiD2 #reddotawardwin2025

#Yamaha70thAnniversary